ผมรับประทานยา PEP หลังมีความเสี่ยง 24 ชม ได้ 20 วันแล้วไปตรวจเลือดที่คลินิกนิรนาม ทราบว่า ตรวจด้วยน้ำยา 4gen ผลเลือดปกติ สามารถวางใจได้ไหม และอยากทราบว่า การรับประทานยา PEP ที่ 20 วันแล้วไปตรวจเลือดจะส่งผลต่อการตรวจพบ anitgen ด้วยน้ำ 4gen ไหมครับ
สวัสดีค่ะ HIV เป็นเชื้อไวรัสชนิดหนึ่งที่ทำให้เกิดภาวะภูมิคุ้มกันบกพร่องจนถึงแก่ชีวิตได้ โดยเป็นไวรัสที่ติดต่อกันผ่านทางการมีเพศสัมพันธ์แบบไม่ป้องกันด้วยถุงยางอนามัย การสัมผัสสารคัดหลั่งจากเยื่อบุตา ปาก อวัยวะเพศของกันและกัน การใช้ของมีคมร่วมกันการตรวจยืนยันการติดเชื้อ HIV นั้นมีหลายวิธี เช่น การตรวจเชื้อ hiv เองเลย อันนี้จะตรวจยากและมีค่าใช้จ่ายสูง ผลแน่นอนภายใน 7-10 วันหลังมีความเสี่ยง หรือการตรวจภูมิคุ้มกันต่อเชื้อ hiv ให้ผลแน่นอนมากกว่า 99% ที่ 3 เดือน ถ้าตรวจที่ช่วง 1 เดือนในบางคนภูมิต่อเชื้ออาจจะยังไม่ขึ้น หรือตรวจทั้งภูมิคุ้มกัน hiv กับเชื้อไปร่วมกัน จะให้ผลที่แน่นอนที่ประมาณ 14-21 วันหลังมีความเสี่ยงจากที่กล่าวมาน้ำยา 4th gen น่าจะหมายถึงการตรวจท้งเชื้อและภูมิ ที่จะให้ผลที่แน่นอนที่ประมาณ 14-21 วันหลังมีความเสี่ยง แม้กินยาต้านไวรัสอยู่ก็น่าจะสามารถตรวจได้ แต่อย่างไรก็ตามแนะนำการยืนยันผลด้วยการตรวจหาภูมิคุ้มกันต่อโรคโดยตรงที่ 3 เดือนหลังมีความเสี่ยงอีกครั้งด้วย